Echinacea

Echinacea môže byť aj ľudový názov rastliny echinacea purpurová, pozri echinacea purpurová.

Echinacea (Echinacea) je rod patriaci do čeľade astrovité (Asteraceae).

 Výskyt  
Rastlina pochádza zo Stredozápadu USA a do Európy sa rozšírila ako ozdobná kvetina a v poslednej dobe aj ako liečivá. Vyrastá najlepšie na slnečnom stanovišti, pôda môže byť chudobnejšia a kamenistá, vždy však dobre priepustná. Väčšinou je k suchu tolerantná. Na Slovensku nie je vo voľnej prírode rozšírená.

 Opis 
Je to trvalka dosahujúca výšky až . Jej chlpatá alebo hladkoplodá byľ vyrastá z guľovitého koreňa alebo z plazivého podzemku s vláknitými korienkami. Bazálne listy sú stopkaté. Stonkové listy vyrastajúce striedavo majú žliabkovité stopky, ktoré sa smerom nahor skracujú. Ich čepele dlhé až  sú tvaru kopijovitého alebo eliptického až vajcovitého, po okrajoch bývajú pílkovité, zubaté alebo hladké, z lícnej strany sú niekedy porastené chlpmi, mávajú 1 až 3 žilky.

 Význam 
Má veľký význam v okrasnom záhradníctve, kde predstavuje dôležitú skupinu nenáročných trvaliek vytvárajúcich rôznofarebné skupinky rôznych farieb, existuje mnoho kultivarov. Rozmnožuje sa semenami, rezne aj delením trsov.

Systematika 
Zaradenie v systéme 
To, čo je dnes obsahom rodu Echinacea, bolo pôvodne (napr. Linnaeus 1753) považované za súčasť rodu Rudbeckia (po slovensky dnes rudbekia); rod Rudbeckia (t.j. z dnešného pohľadu Rudbeckia v širšom zmysle) pôvodne totiž celkovo pozostával z toho, čo je dnes obsahom rodov Rudbeckia v užšom zmysle, Echinacea a Ratibida. Vytvorenie samostatného rodu pre echinacey bolo navrhnuté už v roku 1762, ale formálne bol samostatný rod Echinacea vytvorený až v roku 1794. Napriek tomuto odčleneniu niektorí autori do začiatku 20. storočia (ale občas aj dodnes) uvádzali (uvádzajú) to, čo je inak obsahom rodu Echinacea, ako súčasť rodu Rudbeckia. U menej podrobných textov sa dá to, že pracujú s rodom Rudbeckia v širšom zmysle (a teda, že do rodu Rudbeckia zahŕňajú o. i. aj echinacey), rozpoznať aj podľa toho, že tieto texty uvádzajú, že do rodu Rudbeckia patrí až okolo 45 druhov (Do rodu Rudbeckia v užšom zmysle totiž patrí len 20-25, resp. staršie prípadne len okolo 15 druhov). 

Rod Echinacea sa staršie označoval aj problematickým (a v roku 1959 oficiálne zrušeným) názvom Brauneria, u ktorého ale nie je ani jasné, na ktoré konkrétne druhy z taxónu Rudbeckia v širšom zmysle sa pri svojom prvom opise (v roku 1790) vlastne vzťahoval. 

Zdroje tejto kapitoly:A Phylogenetic Analysis of the Coneflower Genera (Asteraceae:  Heliantheae)PATRICIA B.  COX and LOWELL E.  URBATSCH Department of Botany,  Louisiana State University, Baton Rouge,  Louisiana 70803-1705 [Accepted  for Publication:  Syst.  Bot.  15:394-402 (1990)] S. 208 - 210 (Citát: Früher wurde die Gattung Rudbeckia viel weiter gefaßt, nämlich unter Einschluß von Dracopsis CASSINI, Echinacea MoENCH und Ratibida RAFIN (vgl. S. 210) Heute werden jedoch von den Systematikern diese drei fast allgemein als selbständige Gattungen anerkannt...)heslá Echinaceja a Rudbekija. In:Boľšaja sovietskaja enciklopedija. 3. vyd. HEGI, G. et al. Illustrierte Flora von Mittel-Europa (Mit Besonderer Berücksichtigung von Deutschland, Oesterreich und der Schweiz...) VI. Band - 1. Hälfte - Dicotyledones (IV. Teil). München: J. F. Lehmanns Verlag. 1929. S. 503-505rudbekia. In: Všeobecný encyklopedický slovník M-R, CESTY. 2002, S. 972 (Poznámka: Text uvádza, že rudbekia zahŕňa 45 druhov, čo je mimochodom informácia zrejme prebratá zo staršej Malej československej encyklopédie.)

Vnútorná systematika 
V súčasnosti najrozšírenejšie delenie, pôvodne založené na práci McGregor 1968Global Compositae Checklist:
rod echinacea (Echinacea):
 druh echinacea purpurová/staršie: rudbekia purpurová/staršie: rudbekia nachováGAŠPIERIK, F. et al. Zázrak menom fytoterapia. Bratislava: Genezis, 1991, S. 14ŠIMKOVIČ, P. Naše najkrajšie rudbekie. In: Ovocinár a vinohradník, 1959, 7(10). S. 234/ľudovo: echinacea [v užšom zmysle]echinacea. In: ŠALING et al. Veľký slovník cudzích slov 2000, S. 306 (Echinacea purpurea, synonymum: Echinacea serotina) 
 druh Echinacea laevigata (Začiatkom 21. stor. sa ukázalo, že v skutočnosti je toto tá rastlina, ktorú pôvodne Linnaeus opísal ako Rudbeckia purpurea, a ktorú Moench v roku 1794 premenoval na Echinacea purpurea. Ale na zabránenie omylom boli súčasné nepresné názvy oficiálne ponechané.)
 druh Echinacea atrorubens
 druh echinacea podivnáKLIMENt, Ján – HRABOVSKý, Michal – VANČOVÁ, Iveta: Nové a revidované slovenské mená dovážaných, zavlečených, pestovaných a ďalších na Slovensku známych cudzokrajných cievnatých rastlín. 2. Druhy rodov za-
čínajúcich sa písmenom D – F Kultúra slova č. 3 2022. S. 158 /echinacea nápadnáKOŠŤÁL, D. Echinacea patrí k najdlhšie kvitnúcim trvalkám. In: záhradnymagazín.sk  prístup: 21. 12. 2024  (Echinacea paradoxa)
varieta Echinacea paradoxa var. paradoxa
varieta Echinacea paradoxa var. neglecta
 druh echinacea úzkolistá/staršie: rudbekia úzkolistáKRESÁNEK, J. Liečivé účinky rudbekie a aksamietnice. In: Naše liečivé rastliny. č. 2 1987. S. 59 (Echinacea angustifolia) - niekedy sa rozlišujú dve variety: E. a. var. angustifolia a E. a. var. strigosa
 druh Echinacea tennesseensis
 druh echinacea bledá/staršie: rudbekia bledá (Echinacea pallida)
 druh Echinacea simulata
 druh Echinacea sanguinea
 rôzne hybridy

Poznámka: Druhy, ktoré vyššie nemajú uvedené slovenské meno, nemajú oficiálne slovenské meno.

Delenie podľa Binns 2001 (2002)Binns et al. The taxonomy, phytochemistry and biological activity of the genus Echinacea (Asteraceae). 2001 :
rod Echinacea:
podrod Echinacea
druh Echinacea purpurea
podrod Pallida
druh Echinacea laevigata
druh Echinacea atrorubens
varieta Echinacea atrorubens var. atrorubens
varieta Echinacea atrorubens var. paradoxa
varieta Echinacea atrorubens var. neglecta
druh Echinacea pallida
varieta Echinacea pallida var. angustifolia
varieta Echinacea pallida var. tennesseensis
varieta Echinacea pallida var. pallida
varieta Echinacea pallida var. simulata
varieta Echinacea pallida var. sanguinea
rôzne vnútrodruhové hybridy (napr. Echinacea pallida var. strigosa)

Delenie podľa Cronquist (1945, 1955, 1980):
rod Echinacea:
druh Echinacea purpurea
druh Echinacea laevigata
druh Echinacea atrorubens
varieta Echinacea atrorubens var. atrorubens
varieta Echinacea atrorubens var. paradoxa
druh Echinacea pallida
varieta Echinacea pallida var. angustifolia (vrátane taxónov strigosa a tennesseensis)
varieta Echinacea pallida var. pallida (vrátane taxónu simulata)
(možná) varieta Echinacea pallida var. sanguinea

 Galéria 

 Zdroje 

 - Netýka sa kapitoly Systematika

Kategória:Astrovité
Kategória:Liečivé rastliny
Kategória:Trvalé rastliny
Kategória:Astrovaté